text: El dia a dia dins d'una aula ha de ser protagonitzat pels alumnes, ja que són ells els qui han de proposar, argumentar i triar per prendre decisions; buscar, organitzar i interpretar la informació, així com també comunicar-la i fer-la comprensible als demés. Finalment, han d'autoavaluar el que han fet, el que saben, el que els falta saber per assolir l'objectiu proposat i el recorregut fet per arribar al fi marcat. Serà d'aquesta manera com els alumnes aniran construint el seu propi aprenentatge, un aprenentatge contextualitzat.
  Només amb aquest rol per part dels tres agents educatius (alumnes, mestres i família) serà possible donar significat als aprenentatges vinculats a l'entorn immediat i basats en la participació de l'alumnat en el procés d'aprenentatge. Per tal que puguin comprendre el món des de la complexitat i la globalitat, és necessari que els continguts de les diferents àrees es connectin i s'interrelacionin donant sentit a aquesta visió global de l'aprenentatge.